
REFERAT
Privind participarea Consiliului Local în calitate de coorganizator la proiectul „Teatru pentru tot judeţul” al Biroului de Consiliere şi Formare- START
În luna noiembrie 2004 Biroului de Consiliere şi Formare- START a depus spre finanţarea Consiliului Local pentru Agenda Culturală 2005 proiectul „Teatru pentru tot judeţul” înregistrat cu numărul SC2004-021019/ 30.11.2004. 
Proiectul îşi propune asigurarea accesului la teatru şi persoanelor din judeţul Timiş, prin acoperirea cheltuielilor de transport spre Timişoara şi a unei părţi din preţul biletului de soectacol.

Având în vedere importanţa proiectului pe plan local şi caracterul său cultural
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 25.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).

